b'\n_START_ARTICLE_\nCerkev sv. Lovrenca, Ba\xc5\xa1elj\n_START_SECTION_\nZgodovina\n_START_PARAGRAPH_\nCerkev je ena starej\xc5\xa1ih na tem obmo\xc4\x8dju. Prvo omemba sega v leto okoli 1157. Zanimivo je, da je cerkvica omenjena tudi v srednjeve\xc5\xa1ki ljudski pesmi\xc2\xa0\xc2\xbbGaljot\xc2\xab. Je zna\xc4\x8dilna podru\xc5\xbenica s pravokotno ladjo in apsido, kasneje prezidano v prezbiterij. \xc5\xa0tevilne prezidave in \xc4\x8das so uni\xc4\x8dili freske v notranjosti. Ohranjen je del pohoda sv. Treh kraljev na severni steni. Na zunanjosti je bil naslikan sveti Kri\xc5\xa1tof, ki na rami nosi Kristusa. Ta se ga je z desnico dr\xc5\xbeal za lase in blagoslavljal z levico.\n_START_SECTION_\nDostop\n_START_PARAGRAPH_\nIz Ba\xc5\xa1lja mimo brunarice Gamsov raj vodi gozdna cesta in kasneje dobro ozna\xc4\x8dena pe\xc5\xa1pot, ki jo povpre\xc4\x8den pohodnik opravi v 20-30 minutah.'